open-index/open-wikipedia-markdown huggingface dataset:
אוגם

[ממוזער|אבן אוגם בכנסייה  ב שב[מחוז קרי באירלנד]]
**אוגם** (באירית: **Ogham**, ב: **ogum**, **ogom**, או **ogam**) הוא צורת כתב אירית קדומה, המורכבת משילובים שונים של קוים על קו אחד מרכזי משותף, שנחרטה לרוב על עמודי אבן ועץ.

## האותיות
ממוזער|אותיות האוגם (כולל האות "ᚚ", )
אותיות האלפבית הן:

## פרסומים
כתובות האוגם פורסמו ומוספרו בפרסום מרוכז בשם **Corpus Inscriptionum Insularum Celticarum** ("קורפוס הכתובות הקלטיות האינסולריות" –  היא הענף של השפות הקלטיות באיים הבריטיים), או בקיצור **CIIC**, שנכתב בראשות רוברט מקאליסטר. פרויקט נוסף של פרסום הכתובות נקרא **Celtic Inscribed Stones Project**, או בקיצור **CISP**.

## גלריה

קובץ:Ogham map.png|תפוצת כתובות אוגם באירלנד ובריטניה
קובץ:Dunloe Ogham Stones, Beaufort (506431) (27478034901).jpg|אבן אוגם ב־ שבמחוז קרי
קובץ:Brandsbutt stone, Aberdeenshire.jpg|אבן אוגם באברדינשייר בסקוטלנד
קובץ:Kilmalkedar Ogham Stone.JPG|אבן אוגם בחצר כנסייה ב־ שבמחוז קרי
קובץ:Book of Ballymote 170r.jpg|עמוד מ ובו  – טקסט אירי קדום על לשון ודקדוק


## קישורים חיצוניים

* 
* 

## הערות שוליים

קטגוריה:אירלנד: היסטוריה
קטגוריה:אירלנד: תרבות
קטגוריה:סוגי אלפבית
דיוויזיית הכוחות המיוחדים ה-14

**דיוויזיית הכוחות המיוחדים ה-14** (בערבית: **فرقة القوات الخاصة الرابعة عشرة**) של הצבא הסורי הייתה דיוויזיית חיל רגלים סורית אשר לחמה במלחמת האזרחים הלבנונית ובמלחמת האזרחים בסוריה.

## היסטוריה
הדיוויזיה הוקמה ב-1990, כדיוויזיית כוחות מיוחדים. חיילי הדיוויזיה גויסו מקרב העלווים הנאמנים למפלגת הבעת' הסורית. תוכנית האימונים של הכוחות המיוחדים הסורים הייתה תובענית וקשה מאוד. עם זאת, כיום, בצבא הסורי אין משמעות למונח "כוחות מיוחדים", וחיילי הדיוויזיה משמשים בפועל כחי"ר רגיל. הדיוויזיה השתתפה במלחמת האזרחים הלבנונית. כמו כן, השתתפה הדיוויזיה במלחמת האזרחים הסורית, בעיקר בקרבות סביב חומס.

## סדר כוחות
נכון ל-2019, סדר הכוחות של הדיוויזיה היה כדלהלן:
* רגימנט הכוחות המיוחדים ה-36
* רגימנט הכוחות המיוחדים ה-554
* רגימנט הכוחות המיוחדים ה-556

## הערות שוליים

14
פמאנה קיזרה

**פמאנה קיזרה** (בפורטוגזית: **Famana Quizera**; נולד ב-25 באפריל 2002 בביסאו שבגינאה ביסאו) הוא כדורגלן מגינאה ביסאו המשחק בעמדת הקשר ההתקפי בקבוצת אקדמיקו דה ויזאו מהליגה הפורטוגלית השנייה ובנבחרת גינאה ביסאו.

## קריירת מועדונים
קיזרה גדל במחלקות הנוער של בנפיקה ליסבון ובורוסיה מנשנגלדבך. בשנת 2020 החל לשחק בקבוצת המילואים של בורוסיה מנשנגלדבך. ב-1 בספטמבר 2021 הושאל לאקדמיקו דה ויזאו מהליגה הפורטוגלית השנייה. ב-21 ביולי 2022 חתם על חוזה קבוע במועדון.

## קריירה בינלאומית
ב-11 בספטמבר 2023 ערך קיזרה את הופעת הבכורה שלו בנבחרת גינאה ביסאו, בניצחון 2-1 על נבחרת סיירה לאון במסגרת מוקדמות גביע אפריקה לאומות 2023.

נכלל בסגל נבחרת גינאה ביסאו לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים מגינאה ביסאו
קטגוריה:גינאה ביסאו: חלוצי כדורגל
קטגוריה:ביסאו: כדורגלנים
קטגוריה:כדורגלני בורוסיה מנשנגלדבך
קטגוריה:כדורגלני נבחרת גינאה ביסאו
קטגוריה:כדורגלני גביע אפריקה לאומות 2023
קטגוריה:ספורטאים זרים בגרמניה
קטגוריה:ספורטאים זרים בפורטוגל
קטגוריה:ילידי 2002
אורי מייזלמן

**אוּרִי "כובע גרב" מייזלמן** (נולד ב-10 באפריל 1977) הוא מוזיקאי, יוצר ואיש חינוך. לשעבר מתופף להקת "קרח תשע", יוזם פרויקטים מוזיקליים-חינוכיים וחבר להקת "אל המשורר". פעיל בולט בהנצחת זכר השואה באמצעות מוזיקה וברשת החברתית, מדריך במסעות לפולין, חבר תנועת דרור-ישראל וחבר בצוות הקינים הערבים בתנועת הנוער העובד והלומד.

## ביוגרפיה
מייזלמן נולד בכפר סבא, בנם של דוד מייזלמן, מחנך שניהל את פנימיית שטיינברג בכפר סבא במשך כארבעה עשורים, וצפרא שעבדה כגננת, ולו אחות ואח גדולים. המשפחה התגוררה בפנימייה, ושם גדל. התחנך בבית הספר היסודי ברנר ובתיכון כצנלסון.

מילדותו אוהד את קבוצות הכדורגל והכדורסל הפועל תל אביב.

### קריירה מוזיקלית
את דרכו המוזיקלית החל מייזלמן כמתופף בלהקת "קרח תשע" שפעלה בשנות ה-90, זאת לאחר שחבר לנעם רותם, אוהד קוסקי ורועי הדס. הלהקה, שהוציאה שני אלבומים, התפרקה לאחר 6 שנות פעילות אך התאחדה מאז למספר הופעות.

בפברואר 2004 חיפש שירים בנושא השואה, ומצא את הספרון "משל עצמי" ובו שיריו של הנער אברמק קופלוביץ' מגטו לודז'. מייזלמן פנה לאוהד קוסקי, שהלחין את כל שירי האלבום. כמו כן, נרתמו למלאכה הנגנים רועי הדס, עידן קגן, אייל תלמודי ודייוויד סטברו. האלבום הופץ ב-2005.

ב-2010 הקים יחד עם חבריו, בעז אלברט, חי שושן וטל גולדברג (כולם חברי תנועת דרור-ישראל) את להקת אל המשורר. ב-2011 הוציאה הלהקה אלבום ראשון באותו השם, אל המשורר, המחייה את שיריו הנשכחים של חיים נחמן ביאליק. ב-2016 הוציאה את אלבומה השני, שני אדונים בשלג, המבוססת על יצירתו של המשורר ולדיסלב שלנגל מגטו ורשה.

### קריירה חינוכית
במקביל לפעילותו המוזיקלית המוקדמת, החל מייזלמן לפעול כמדריך ורכז בתנועת הנוער העובד והלומד. ניהל מרכזים לנוער יוצא אתיופיה בעמותת "דרור בתי חינוך" ובעשור השלישי של המאה ה-21 הוא פעיל כחבר בצוות הקינים הערבים בתנועה, בעיקר בג'סר א-זרקא ובפזורה הבדואית בנגב, ובמסגרת זו משתתף בהקמה של בתי ספר חדשים לילדי הפזורה.

לאורך השנים מייזלמן הדריך עשרות מסעות לפולין במרכז ההדרכה "המעורר". פעילותו זו הציבה אותו כאחד מהקולות הבולטים בתחום הדרכת השואה, והוא אף השתתף בסרט "מסע לפולין" של כאן חינוכית, והתראיין רבות בתקשורת בנושא חשיבות הנחלת זיכרון השואה לדור הצעיר הוא חבר הוועד המנהל של ארגון מדריכי המסעות לפולין. כמו כן, מרצה בנושאי תרבות, מוזיקה וזיכרון השואה. הרצאותיו אלה עוסקות בין היתר בפרויקטים המוזיקליים-חינוכיים אותם הוביל.

נוסף על אלה, פעיל מייזלמן בשיקום אנדרטאות שואה המנציחות קהילות בבתי עלמין ברחבי ישראל ובפולין, ופועל להנצחת קהילות יהודיות מתקופת השואה באמצעות סיורים בבתי העלמין בחולון ובגבעתיים ובמיזמים נוספים.

## קישורים חיצוניים

## הערות שוליים

קטגוריה:מוזיקאים ישראלים
קטגוריה:אנשי חינוך ישראלים
קטגוריה:בוגרי בית הספר ברנר (כפר סבא)
קטגוריה:בוגרי תיכון כצנלסון
קטגוריה:כפר סבא: אישים
קטגוריה:בוגרי הנוער העובד והלומד
קטגוריה:ישראלים שנולדו ב-1977
מראה קרה

ממוזער|300x300 פיקסלים|צילום מגרש משחקים מושלג דרך מסנן המורכב בחזית העדשה המתפקד כמראה קרה. שימו לב לצבעים הלא שגרתיים בצילום זה, הנובעים מהגעת כמות גדולה של קרינה תת-אדומה אל הגלאי.
**מראה קרה** היא מראה דיאלקטרית המשמשת להפרדת קרינה תת-אדומה מקרינה בתחום הנראה על ידי החזרת ספקטרום האור הנראה והעברה יעילה מאוד של תחום אורכי גל התת אדום. מראה קרה היא סוג של מסנן דו-צבעי. בדומה למראות חמות, מראות קרות יכולות להיות מתוכננות לזווית פגיעה הנעה בין אפס ל-45 מעלות, והן בנויות מציפוי דיאלקטרי רב-שכבתי מבוסס התאבכות משכבות דקות. ניתן להשתמש במראה קרה לפיצול אלומה דו-צבעי במערכות אופטיות כדי להחזיר אורכי גל אור נראה תוך כדי העברת קרינה תת-אדומה, ובכך להפחית חימום של רכיבים במורד המערכת האופטית.

## שימושים
כמה מהמצלמות הדיגיטליות המוקדמות שתוכננו לצילום באור נראה, כמו Associated Press NC2000 ו-Nikon Coolpix 950, היו רגישות בצורה יוצאת דופן לקרינת אינפרא אדומה, ונטו לייצר צבעים שגויים בגלל זיהום של קרינה בתחום התת-אדום. דווקא בגלל הרגישות הזו, ניתן להשתמש במצלמות אלו לצילום תת-אדום על ידי הכנסת מראה קרה למסלול ההדמיה, לרוב על ידי הרכבת המסנן בחזית העדשה. בשיטה זו, האור הנראה יוחזר חזרה ולא יגיע לגלאי ורק (או בעיקר) קרינת תת-אדום תעבור ותיקלט בו ליצירת התמונה.

גם מצלמות דיגיטליות חדשות יותר רגישות לתת אדום הקרוב, באורכי גל עד 1200 מיקרון. ברובן מותקן פילטר הצמוד לגלאי ומתפקד כמראה חמה: מחזיר את תחום התת-אדום (והעל סגול) ומעביר רק את התחום הנראה, זאת על מנת לספק צבעים נאמנים למקור. במרבית המצלמות ישנה העברה שיורית גבוהה מספיק של תחום התת-אדום כך שאפשר עדיין לצלם בתת-אדום על ידי התקנת מסנן מראה קרה בחזית העדשה, שיעביר את התת-אדום הקרוב ויחסום את התחום הנראה, יחד עם צילום בחשיפה ארוכה.

## ראו גם
* מראה
* מראה חמה
* ניקוי אופטיקה מדויקת

## קישורים חיצוניים

## הערות שוליים

קטגוריה:רכיבים אופטיים
קטגוריה:צילום
קרה
סם מריל

**סמואל הוסקינס "סם" מריל** (באנגלית: **Samuel Hoskins "Sam" Merrill**; נולד ב-15 במאי 1996) הוא כדורסלן אמריקאי המשחק בקבוצת קליבלנד קאבלירס מליגת ה-NBA, בעמדת הקלע.

## ביוגרפיה
### נעורים וקריירת מכללות
מריל נולד באלבקרקי שבניו מקסיקו, וגדל בבאונטיפול שביוטה. לאחר לימודיו התיכוניים נשלח מטעם הכנסייה המורמונית לשליחות מיסיונרית בת שנתיים בניקרגואה.

בין השנים 2012–2016 למד באוניברסיטת המדינה של יוטה, ולאורך תקופתו בקבוצת הכדורסל שלה העמיד ממוצעים של 16.8 נקודות, 3.6 אסיסטים ו-3.6 ריבאונדים למשחק.

### קריירה מקצועית
מריל נבחר בבחירה ה-60 והאחרונה של דראפט ה-NBA 2020 על ידי ניו אורלינס פליקנס, ומיד הועבר בטרייד למילווקי באקס. בסיום עונת הרוקי שלו זכה עם הבאקס באליפות ה-NBA, לאחר שגברו על פיניקס סאנס בסדרת הגמר. לאורך הפלייאוף שותף מריל ב-8 משחקים בלבד, וקלע 5 נקודות בסך הכול.

באוגוסט 2021 הועבר יחד עם שתי בחירות דראפט עתידיות (סיבוב שני) לממפיס גריזליס, תמורת גרייסון אלן. בינואר 2022, לאחר שישה משחקים בממפיס, שוחרר מהקבוצה.

באוקטובר 2022 הצטרף לקליבלנד צ'ארג' מליגת הפיתוח של ה-NBA, וב-22 משחקיו בקבוצה קלע 18.4 נקודות בממוצע למשחק, ב-44.1% קליעה לשלוש.

במרץ 2023 חתם על חוזה בקליבלנד קאבלירס. ב-18 בדצמבר 2023 קבע שיא קריירה של 19 נקודות במשחק מול יוסטון רוקטס, ויומיים לאחר מכן שבר את שיאו כשקלע 27 נקודות (עם 8 שלשות) מול יוטה ג'אז.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי ניו מקסיקו
קטגוריה:אלבקרקי: אישים
קטגוריה:כדורסלנים אמריקאים
קטגוריה:מורמונים
קטגוריה:ניו מקסיקו: כדורסלנים
קטגוריה:כדורסלני אוניברסיטת המדינה של יוטה
קטגוריה:כדורסלני מילווקי באקס
קטגוריה:כדורסלני ממפיס גריזליס
קטגוריה:כדורסלני ממפיס האסל
קטגוריה:כדורסלני קליבלנד קאבלירס
קטגוריה:בחירות דראפט של ניו אורלינס פליקנס
קטגוריה:אמריקאים שנולדו ב-1996
שער נאואן

**שער נאואן** (בגרמנית: **Nauener Tor**) הוא אחד משלושת השערים שעברו שימור בפוטסדאם שבגרמניה. הוא נבנה בשנת 1755 והוא הדוגמה הראשונה להשפעה של אדריכלות התחייה הגותית האנגלית ביבשת אירופה.

## היסטוריה
השער הראשון נבנה בסביבות 1720 במרחק של כ-400 מטרים מהאתר הנוכחי. השער השני נבנה בשנת 1733 במיקום הנוכחי. בשנת 1755 נבנה השער מחדש במתכונתו הנוכחית על ידי האדריכל יוהאן גוטפריד בירינג על פי שרטוט של פרידריך השני. במקור הייתה חומת עיר שחיברה את שער נאואן עם שני השערים האחרים, הייגרטור (Jägertor) ושער ברנדנבורג הקטן.

כיום שלושת שערי פוטסדאם מחוברים בטיילת במקום בחומת עיר. נאואן טור ממוקם בסמוך לרובע ההולנדי. משתמשיו היו אנשי צבא ומנהלה, סוחרים ובעלי מלאכה. כיום בכיכר ממול יש בתי קפה רבים, מסעדות וברים, והוא נקודת מפגש פופולרית בפוטסדאם לתיירים ובני המקום. פסי חשמלית מובילים ישירות דרך השער.

## לקריאה נוספת

* Paul Sigel, Silke Dähmlow, Frank Seehausen, Lucas Elmenhorst: *Architekturführer Potsdam* - Dietrich Reimer Verlag, Berlin 2006, 


## קישורים חיצוניים

קטגוריה:פוטסדאם: מבנים
בית הכנסת הקטן (סנקט פטרבורג)

**בית הכנסת הקטן** הוא בית הכנסת העתיק ביותר בסנקט פטרבורג. בית הכנסת נבנה על ידי האדריכל איבן איבנוביץ' שאפוסניקוב.

## היסטוריה
התכנון הכללי של מתחם בית הכנסת, שכולל גם את בית הכנסת הגדול, אושר על ידי ממשלת הצאר הרוסי בשנת 1883. בנייתו של בית הכנסת הקטן הושלמה בשנת 1883, 7 שנים לפני שהושלמה בנייתו של בית הכנסת הגדול. בית הכנסת נחנך ב-13 באוקטובר 1886, היום הראשון של חול המועד סוכות.

בתקופה הסובייטית שימש בית הכנסת כמרכז הרוחני של יהודי לנינגרד. בית הכנסת פעל גם במהלך המצור על לנינגרד במלחמת העולם השנייה.

בשנת 2011 החליטה הקהילה היהודית לשקם את בית הכנסת ולשחזר את מראהו המקורי. עבודות השיקום ארכו 4 שנים.

קטגוריה:סנקט פטרבורג: בתי כנסת
מתאו ג'וזף

**מתאו ג'וזף פרננדס-רגאטיו** (בספרדית: **Mateo Joseph Fernández-Regatillo**; נולד ב-19 באוקטובר 2003) הוא כדורגלן ספרדי-אנגלי המשחק בעמדת החלוץ במיורקה מהלה ליגה בהשאלה מלידס יונייטד.

## קריירת מועדונים
ג'וזף הוא תוצר מחלקת הנוער של ראסינג סנטאנדר. ב-2017, לאחר עונה טובה, עבר לאקדמיה של אספניול.

בינואר 2022 הוא חתם בלידס יונייטד האנגלית בחוזה לשלוש שנים, והחל לשחק בקבוצה עד גיל 23 של המועדון. הוא ערך את הופעת הבכורה שלו בקבוצה הבוגרת כשחקן פותח בהפסד 0–1 בגביע הליגה מול וולברהמפטון וונדררס ב-9 בנובמבר 2022. הופעת הבכורה שלו בפרמיירליג הייתה שלושה ימים לאחר מכן, כשעלה מהספסל בדקה ה-89 במקומו של רסמוס כריסטנסן מול טוטנהאם הוטספר. ב-28 בפברואר 2024 כבש צמד בכורה בהפסד 2–3 לצ'לסי במסגרת הסיבוב החמישי של הגביע האנגלי. הוא כבש שער בכורה בליגה ב-29 במרץ, 25 שניות לאחר שנכנס כמחליף, כשהשווה את התוצאה מול ווטפורד ל-2-2.

הוא פתח בהרכב במשחק הראשון לעונת 2024/2025 ב-10 באוגוסט מול פורטסמות', שהסתיים בתיקו 3-3. ב-23 באוגוסט הוא בישל פעמיים בניצחון 0–2 על שפילד ונסדיי. ב-31 באוגוסט כבש שער בכורה לעונה בניצחון 0–2 על האל סיטי. בסיום העונה העפילה לידס יונייטד בחזרה לפרמייר ליג מהמקום הראשון בליגה.

ב-9 באוגוסט 2025 הצטרף כמושאל למיורקה לעונת 2025/26.

## קריירה בינלאומית
במרץ 2023 זומן ג'וזף לראשונה לנבחרת אנגליה עד גיל 20, וערך את הופעת הבכורה שלו במהלך ניצחון 0–2 על גרמניה במנצ'סטר ב-22 במרץ 2023.

ב-10 במאי 2023 הוא נכלל בסגל אנגליה למונדיאל עד גיל 20 ב-2023.

## חיים אישיים
ג'וזף נולד בספרד לאב אנגלי ממוצא אנטיגואני ולאם ספרדייה. הוא מחזיק באזרחות ספרדית ובריטית. הוא קרוב משפחה של אמיל הסקי, כאשר אביו הוא בן דודו של חלוץ נבחרת אנגליה לשעבר.

## סגנון משחק
ג'וזף הוא חלוץ חזק ומיומן מבחינה טכנית, וזכה להשוואות משחק לסרחיו אגוארו הצעיר.

## תארים
; לידס יונייטד
* פוטבול ליג צ'מפיונשיפ: 2024/2025

## קישורים חיצוניים

## הערות שוליים

קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:כדורגלני לידס יונייטד
קטגוריה:כדורגלני מיורקה
קטגוריה:ספרדים שנולדו ב-2003
מריינדה

[ממוזער| מריינדה טיפוסית בשעות הערב ב[אנדלוסיה|דרום ספרד]]
[שמאל|ממוזער| הגשה מסורתית של מריינדה ב־Café El Gato Negro, [בואנוס איירס : medialunas (קרואסונים), café en jarrito (קפה אספרסו כפול) וכוס קטנה של מים מוגזים]]
[ממוזער| מריינדה טיפוסית ב[הפיליפינים|פיליפינים, שוקולטה פיליפינית עם עוגות אורז סומאן ומנגו קרבאו בשל]]
**מֶרִיֶינְדָה** (בספרדית: **Merienda**) היא ארוחה קלה (אכילה קלה, ארוחת ארבע וכדומה)

## מאפיינים
### אירופה
בדרום אירופה, במיוחד בספרד (מרנדה בשפת גליסיה, ברנר (berenar בקטלאנית), בפורטוגל (לנצ'ה או מרנדה) באיטליה (מרנדה), בצרפת גוטֶה (goûter), כלומר משהו כמו "טעימה". בדרך כלל היא נצרכת אחר הצהריים או לבוהריים, היא ממלא את פער הארוחה בין ארוחת הצהריים לבין ארוחת הערב, בהיותו המקביל לתה אחר הצהריים בעולם דובר האנגלית. או בין ארוחת בוקר לצהריים. זוהי ארוחה פשוטה המורכבת לרוב מחתיכת פרי, לחם, ביסקוויטים, יוגורט וחטיפים אחרים בשילוב עם מיץ פירות, חלב, שוקו חם, קפה, משקאות חריפים או משקאות אחרים.

בחלקי החוף של קרואטיה, סלובניה, ובאי היווני קורפו, היא מכונה מרנדה, ארוחה הנאכלת בין ארוחת הבוקר לארוחת הצהריים. בדרך כלל מדובר בחטיף קל, כמו כריכים או טוסט, הנאכל במהלך הפסקת עבודה.

### שאר העולם
הארוחה הזו נהוגה גם באמריקה הספרדית, בפיליפינים ( meryenda/merienda), בצפון אפריקה (מרוקו) ובברזיל (לנצ'ה או מרנדה).

אופייני לארגנטינאים, לאנשי פרגוואי ואורוגוואי לאכול מריינדה בסביבות השעה 17:00, בין ארוחת הצהריים לבין ארוחת הערב. ארוחה קלה זו בדרך כלל מורכבת מחליטה (תה, מאטה, קפה, מאטה קוסידו וכו') וחטיף אפוי (סקונס, לחם, קלי, עוגה, דניש וכו'), בדרך כלל מלווה בריבת חלב (דולסה דה לצ'ה), דבש, חמאה או ריבה.

בפיליפינים, מריינדה (בפיליפינית: meryenda) הוא מונח כללי הכולל שתי ארוחות קלות: הראשונה היא חטיף בוקר שעשוי להתאים לבוהוריים, לארוחת עשר או לארוחת בוקר שנייה. הארוחה השנייה היא המקבילה לתה אחר הצהריים. מריינדה שנצרכת בשעות הערב המוקדמות סביב השקיעה ממש לפני או במקום ארוחת הערב מכונה במפורש merienda cena. באופן כללי, מריינדה מתייחסת לכל סוג של מנה או חטיף במנה קטנה יותר מה"ארוחה המלאה" המסורתית המורכבת בדרך כלל מאורז ובשר. הארוחה הנפוצה עשויה להיות מתוקה או מלוחה, החל מלחמים ומאפים (בעיקר פנדסל ), קינוחים ומתוקים, אוכל רחוב ועד מנות נודלס.

## גוטֶה (טעימה קלה)
בצרפת, המרינדה נקראת גוטה (goûter או quatre-heures). השם האחרון מתייחס לתזמון שלו בסביבות ארבע אחר הצהריים. הגוטה המודרני קל יותר מארוחה מלאה, והוא נצרך לעיתים קרובות יותר על ידי ילדים מאשר על ידי מבוגרים. זו הייתה ארוחה קרה מלאה עד המאה ה-18, שלפניה נצרך הגוטה בסביבות השעה 17:00, אך לאחר מכן החל לרדת בפופולריות, מאחר שארוחת הערב נצרכה בסביבות השעה 18:00.

## ראו גם
* פאן דולסה (לחם מתוק) 
* חטיף
* פיקה (מנהג שוודי)
* תה מנחה

## קישורים חיצוניים

## הערות שוליים

קטגוריה:ארוחות
קטגוריה:המטבח הפולני
קטגוריה:המטבח הסרבי
קטגוריה:המטבח הקרואטי
קטגוריה:המטבח היווני
קטגוריה:המטבח האיטלקי
קטגוריה:המטבח הפורטוגזי
קטגוריה:המטבח הספרדי
קטגוריה:המטבח הצרפתי
קטגוריה:המטבח המרוקאי
קטגוריה:אמריקה הלטינית: מטבחים
קטגוריה:המטבח הברזילאי
קטגוריה:המטבח הארגנטינאי
קטגוריה:המטבח הפיליפיני
כוחות הנמר

**כוחות הנמר** (בערבית: **قُوَّات النِّمْر**) היא יחידת כוחות מיוחדים של הצבא הסורי. היחידה הוקמה ב-2013 במהלך מלחמת האזרחים בסוריה, ומשמשת כיחידה למשימות מיוחדות בשירות ממשלת סוריה.

## היסטוריה
כוחות הנמר הוקמו ב-2013 בידי עקיד סוהיל אל-חסן, במטרה להוות כוחות מיוחדים התקפיים. כוחות הנמר היו בין היחידות הסוריות הראשונות שצוידו בטנקי T-90 מתוצרת רוסיה. ב-2016 כוחות הנמר השתתפו במערכה לכיבוש חלב. ב-2017, כוחות הנמר השתתפו בכיבוש הכפר עין אלחניש במישור דיר חפיר מידי המדינה האסלאמית.

ב-2018, צומצמו הכוחות באופן ניכר. רבים מהחיילים שולבו מחדש ביחידות אחרות או עזבו את הצבא. ב-29 באוגוסט 2019, ממשלת סוריה ארגנה מחדש את היחידה, ושינתה את שמה ל"דיוויזיית כוחות המשימות המיוחדות ה-25".

במרץ 2022 החלה קבוצת וגנר לגייס חברים בכוחות הנמר כדי שיוכלו להילחם עבור רוסיה במלחמת רוסיה-אוקראינה.

## לקריאה נוספת
* גריגורי ווטרס, כוחות הנמר, אוקטובר 2018.

## הערות שוליים

## קישורים חיצוניים

קטגוריה:יחידות צבא סוריות
אלומיניום שקוף

**אלומיניום אוקסיניטריד** או בשמו העממי **אלומיניום שקוף** משווק בשם **ALON** (על ידי Surmet Corporation) הוא חומר קרמי שקוף המורכב מאלומיניום, חמצן וחנקן. אלומיניום אוקסיניטריד שקוף אופטית (≥ 80%) באזורי על-סגול, התחום הנראה, ותת-אדום של הספקטרום האלקטרומגנטי. הוא קשה פי ארבעה מזכוכית סיליקה מותכת, 85% מספיר, וקשה מעט יותר (115%) מספינל אלומינאט מגנזיום. ניתן לייצר אותו לחלונות שקופים, צלחות, כיפות, מוטות, צינורות וצורות אחרות באמצעות טכניקות עיבוד אבקת קרמיקה קונבנציונליות.

ALON הוא הקרמיקה השקופה הפולי-גבישית הקשה ביותר הקיימת בשוק. בגלל משקל נמוך, תכונות אופטיות ומכניות ייחודיות, ועמידות בפני חמצון או קרינה, הוא נראה מבטיח ליישומים כגון חלונות חסיני כדורים, פיצוץ וחלונות אופטו-אלקטרוניים. שריון על בסיס ALON הוכח כבעל יכולת לעצור מספר קליעים חודרי שריון של עד 0.50 BMG.

## תכונות
ALON עמיד בפני חומצות, בסיסים שונים ומים.

### מכניות
לאלומיניום אוקסיניטריד יש את התכונות המכניות הבאות:
* חוזק לחיצה 2.68GPa
* חוזק כפיפה 0.38-0.7GPa
* קשיחות שבר 2.0MPa·m 1/2
* קשיות KNOOP - 1800kg/mm2 (0.2 ק"ג עומס)
* מקדם פואסון 0.24
* מודול גזירה 135GPa
* מודול אלסטיות 334GPa

### תרמיות ואופטיות
לאלומיניום אוקסיניטריד יש את התכונות התרמיות והאופטיות הבאות:
* חום סגולי 0.781J/(g·°C)
* מוליכות חום 12.3W/(m·°C)
* מקדם התפשטות תרמית °C/10-6*4.7~
* טווח שקיפות 200-5000nm

## יצור
ניתן לייצר אלומיניום אוקסיניטריד כחלונות, צלחות, כיפות, מוטות, צינורות וצורות אחרות באמצעות טכניקות עיבוד אבקות קרמיות קונבנציונליות. הרכבו יכול להשתנות מעט: תכולת האלומיניום מכ-30% ל-36%, אשר דווח כי משפיעה על מודולי התפזורת והגזירה רק ב-1-2%. הכלים הירוקים המיוצרים עוברים טיפול בחום (ציפוף) בטמפרטורות גבוהות ולאחר מכן טחינה וליטוש לשקיפות. הוא יכול לעמוד בטמפרטורות של כ-2,100 מעלות צלזיוס באטמוספירות אינרטיות. השחזה והליטוש משפרים באופן משמעותי את עמידות הפגיעה ותכונות מכניות אחרות הנדרשות משריון.

## פטנטים
פטנטים הקשורים לאלומיניום אוקסיניטריד כוללים:

* Aluminium oxynitride having improved optical characteristics and method of manufacture TM Hartnett, RL Gentilman , 1984
* Process for producing polycrystalline cubic aluminium oxynitride JW McCauley , 1980
* Transparent aluminium oxynitride and method of manufacture RL Gentilman, EA Maguire , 1985; , 1988
* Transparent aluminium oxynitride-based ceramic article JP Mathers , 1993


## ראו גם
* קורונדום
* מסע בין כוכבים IV (שם הוזכר אלומיניום שקוף כמדע בדיוני בשנות התשעים)

## קישורים חיצוניים
* עיבוד של אלומיניום אוקסיניטריד שקוף אופטי
* "מגבלות מסיסות של La ו-Y באלומיניום אוקסיניטריד (AlON) ב-1870 מעלות צלזיוס" . ליאור מילר וויין ד' קפלן. המחלקה להנדסת חומרים, הטכניון, חיפה, ישראל, 2006.
* "השפעת תוספי סינטר על המיקרו-מבנה והמאפיינים של ALON" . יחזקאל אשוח. עבודת גמר לתואר שני, הטכניון – המכון הטכנולוגי הישראלי, 2003.

## הערות שוליים

קטגוריה:תחמוצות
קטגוריה:אלומיניום: תרכובות
קטגוריה:שריון
אקנאט שינדה

**אֶקְנַאט סַמְבַּאגִ'י שִׁינְדֶה** (במראטהית: **एकनाथ शिंदे**; נולד ב-9 בפברואר 1964) הוא פוליטיקאי הודי המכהן כסגן ראש השרים של מהאראשטרה מטעם השיוו סנה מדצמבר 2024. כיהן כראש השרים במדינה מיוני 2022.

## ביוגרפיה
אקנאט שינדה נולד ב-9 בפברואר 1965 בטאנה שבמהאראשטרה. בנובמבר 2020 קיבל תואר ראשון באומנות ממכללת ישוונטרו בלוונטרו צ'אוואן.

שינדה היה נהג בטאנה, שם נבחר למועצת העיר מטעם השיוו סנה.

ב-2004 נבחר לראשונה ל, אליה נבחר במשך ארבע מערכות בחירות רצופות - 2009, 2014 ו-2019. הוא שימש גם כראש האופוזיציה באספה לתקופה קצרה ב-2014, כשהקואליציה בין השיוו סנה למפלגת העם ההודית התפרקה.

לאחר הבחירות לאספה ב-2019 נוצר משבר פוליטי בין מפלגת העם ההודית לשיוו סנה, שהשיוו סנה דורשת לקבל רוטציה במשרת ראש השרים, בעוד מפלגת העם ההודית מתנגדת לדרישה. בסופו של דבר הקימה השיוו סנה ממשלה בתמיכת הקונגרס הלאומי ההודי ומפלגת הקונגרס הלאומית בראשות . שינדה שימש כשר לפיתוח עירוני ועבודות ציבוריות.

ביוני 2022 פרש שינדה מהממשלה יחד עם מרבית חברי השיוו סנה, והקים קואליציה חילופית בתמיכת מפלגת העם ההודית. ב-30 ביולי 2022 הוא הושבע לראש השרים של מהאראשטרה. ההחלטה גרמה לפיצול בשיוו סנה בין תומכי שינדה לתומכי טהקרי, וועדת הבחירות של הודו קיבלה בפברואר 2023 את טענתו של שינדה לייצוג המפלגה בעקבות תמית רוב המחוקקים מטעם המפלגה בו, וקבעה כי הפלג בראשותו זכאי להשתמש בסמלי המפלגה.

בבחירות לאספה המחוקקת של מהאראשטרה בנובמבר 2024 קיבלה מפלגתו של שינדרה 57 מושבים. שינדה מונה לסגן ראש השרים כאשר דוונדרה פדנביס ממפלגת העם ההודית מתמנה לראש השרים.

## חיים אישיים
בנו של שינדה, , הוא חבר בלוק סבהה מ-2014.

## קישורים חיצוניים

## הערות שוליים

קטגוריה:ראשי השרים של מהאראשטרה
קטגוריה:הודים שנולדו ב-1964
ג'וניור פטרוס

**ג'וניור פטרוס** (באנגלית: **Junior Petrus**; נולד ב-17 ביוני 2000) הוא כדורגלן נמיבי המשחק בעמדת החלוץ.

## קריירה
פטרוס התחיל את הקריירה שלו בקבוצת הכדורגל בלו ווטרס המקומית. ב-22 ביולי 2023 חתם בליריה פריזרן מליגת העל הקוסוברית בכדורגל. ב-13 באוגוסט 2023 ערך את הופעת הבכורה שלו בקבוצה בהפסד 1-0 לבלקני. ב-24 בספטמבר הבקיע את שער הבכורה שלו בקבוצה בהפסד 3–5 לפרוניקלי 74.

ב-5 במאי 2023 ערך את הופעת הבכורה שלו בנבחרת נמיביה בתיקו 1-1 נגד .

## קישורים חיצוניים

קטגוריה:כדורגלנים נמיבים
קטגוריה:חלוצי כדורגל נמיבים
קטגוריה:כדורגלני נבחרת נמיביה
קטגוריה:ספורטאים זרים בקוסובו
קטגוריה:ילידי 2000
דזופה טוסקנה

ממוזער|300px|מינסטרה די פאנה
**דזופה טוסקנה** (באיטלקית: **Zuppa toscana**) הוא מונח רחב, שפירושו המילולי "מרק טוסקני", אם כי באיטליה הוא נקרא "מינֶסְטרָה די פַאנֶה", כלומר "מרק לחם".

## מאפיינים
על אף שיכולות להיות וריאציות רבות של אותו אוכל איטלקי זה, ועל אף שיש בהחלט וריאציות רבות תחת המטרייה של המונח 'דזופה טוסקנה', המרכיבים העיקריים של דזופה טוסקנה הקלאסיים הם "שעועית קנליני", תפוחי אדמה וקייל. הגרסה הצפון אמריקאית, שזכתה לפופולריות באמצעות רשת המסעדות "אוליב גארדן"  ועשויה עם סאלסיצ'ה, פלפל צ'ילי כתוש, בצל לבן חתוך לקוביות, קותלי חזיר, מחית שום, ציר עוף, שמנת, תפוחי אדמה וקייל עשירה יותר מהמקור.

## היסטוריה
על פי הדור הישן יותר, מינֶסְטרָה די פַאנֶה ("אביו הקדמון" של דזופה טוסקנה) נוצר במקור כדרך להשתמש בשאריות הלחם היבש. לעניים זה היה בזבוז לזרוק את הלחם הזה. במקום זאת הם הכינו ממנו מרק מימי. מינֶסְטרָה די פַאנֶה היה חלק מהתרבות האיטלקית במשך זמן רב - כל כך הרבה, למעשה, עד שיש אגדות שלאונרדו דה וינצ'י אכל תבשיל זה בעצמו. המרק הפך לחלק מהזהות הטוסקנית.

עם הזמן, מינֶסְטרָה די פַאנֶה שונה לדזופה טוסקנה. לאחרונה, צורה זו הפכה לפופולרית כאמור על ידי רשת המסעדות "אוליב גארדן" והצלחה זו נמשכת כבר במשך שנים רבות.

## ראו גם
* ריבוליטה

## הערות שוליים

קטגוריה:מרקים
קטגוריה:המטבח האיטלקי
קטגוריה:טוסקנה
קרן ברי

**קרן בָּרִי שגיא** (נולדה ב-3 בנובמבר 1983) היא שחקנית ובמאית ישראלית.

## ביוגרפיה
### ראשית חייה ותחילת הקריירה
ברי נולדה ב-3 בנובמבר 1983 יחד עם אח ואחות. למדה משחק ובמאות אצל "שקט מצלמים רעש" - ניר ברגמן, רם נהרי, רני בלייר ואורית אזולאי, בוגרת בית הספר למשחק הגבוה "ניסן נתיב", בוגרת בית ספר לביטוי בימתי "הדרך" וסדנאות משחק אצל רות דייכס, מתחילים ומתקדמים.

החלה ברי את הקריירה שלה כשהייתה בלהקות נוער מקומיות בכפר סבא וביישוב רעות בו היא הייתה גרה. לאחר מכן ניגשה למבחנים ללהקת הנוער "השכנים של צ'יץ'", שם כיכבה שלוש שנים. בנוסף השתתפה עם הלהקה בפעילות שונות בערוץ הילדים.

### טלוויזיה
בשנת 2001, שיחקה את תפקיד טל בפיילוט לסדרת הדרמה "גולן הייטס". שיחקה את דמות הנערה דנה פלג בסדרה "סיטי טאוור".

בשנת 2004 שיחקה את טל בתפקיד ראשי במיני סדרת הדרמה "איתמר ואני".

בשנת 2011 שיחקה את שני בפיילוט לסדרת הדרמה "נחיתת אונס". שיחקה בעונה השנייה של סדרת המתח "תמרות עשן" בתור ריקי שמש.

השתתפה בעונה השנייה של הסדרה "רון", בתור בחורה מהרכבת ב-2015.

#### פרסומות

במשך השנים השתתפה ושיחקה במספר פרסומות טלוויזיה. ביניהם; קיבלה קמפיין ל"ראש אינדיאני" בשנת 2003, בשנת 2019 שיחקה בפרסומות של מרכך הכביסה "מקסימה" של חברת סנו לצד הזמר משה פרץ, ועוד.

### קולנוע
בשנת 2008 שיחקה בסרט "מרחב מוגן" בערוץ 2, בתור מאיה כתפקיד ראשי.

בשנת 2010 שיחקה בסרט "התגנבות יחידים" בתור אורלי בן חמו.

בשנת 2011 שיחקה בסרט הקולנוע "ריח פועלים" בתור אלה. שיחקה בסרט "שמור על ילדתי" בתפקיד יסמין.

בשנת 2012 שיחקה בסרט "בצל הכאב" בתפקיד קרן.

### תיאטרון
בין השנים 2006–2012 שיחקה ברי במספר הצגות תיאטרון: אורזי מזוודות" בתפקידים הניה ונינה, "יתוש בראש" בתפקיד מאדאם הומינידס דה היסטנגוא, "המפקח האונד האמיתי" בתפקיד ליידי סינתיה מלדון, "סיפור פשוט מאוד" בתפקיד חזירה, "מחיאת כף יד אחת" בתפקידים מיוריאל וג'ואני, "צינורות", "תתחילי לחייך" בתפקיד מיכל אורן, "קברט וולטייר" בתפקיד מטילדה, "המנון לאהבה" ועוד. משחקת עד היום.

## פילמוגרפיה

## חיים אישיים
בעבר גרה ברי ביישוב רעות.

בשנת 2002, בגיל 18, עברה ברי תאונת דרכים בסמוך לביתה.

## קישורים חיצוניים

* 

## הערות שוליים

קטגוריה:מודיעין-מכבים-רעות: אישים
קטגוריה:שחקנים ישראלים
קטגוריה:שחקניות ישראליות
קטגוריה:שחקניות קולנוע וטלוויזיה ישראליות
קטגוריה:שחקני תיאטרון ישראלים
קטגוריה:שחקניות קולנוע חרדי
קטגוריה:שחקניות תיאטרון ישראליות
קטגוריה:ישראלים שנולדו ב-1983
קטגוריה:ישראליות שנולדו ב-1983
פאסוי

**פאסוי** (מהשורש הלטיני **Phaseolus**; בקרואטית: **Pasulj**; בסרבית: **пасуљ)** הוא תבשיל שעועית העשוי בדרך כלל משעועית לבנה, או "שעועית חמוציות" או "שעועית פינטו", ולעיתים רחוקות יותר מ"שעועית כליה".

## מאפיינים
פאסוי הוא מאכל פופולרי במטבח הבלקני. בדרך כלל מכינים אותו עם בשר, במיוחד בשר מעושן כמו קותל חזיר מעושן, נקניק ושוק חזיר, והוא מאכל חורפי טיפוסי. מרכיבים נפוצים אחרים כוללים גזר ובצל. גרסה נוספת של המנה באמצעות שעועית אפויה ידועה בשם פרברנאק (prebranac** – **).

## שמות נוספים
לעיתים הוא המנה ידועה באנגלית בשם Serbian bean soup,  ובמדינות דוברות גרמנית בשם Serbische Bohnensuppe (פירוש שניהם "מרק שעועית סרבי"). במקדוניה הצפונית, גרסה מתובלת וסמיכה יותר ידועה בשם "שעועית על מחבת" (Tavče gravče – ).

הביטוי  (בסרבית מילולית "פשוט כמו פאסוי" במובן של "קלי קלות") שווה ערך לביטוי באנגלית: as easy as pie *("*קל כמו פאי") ובצרפתית simple comme chou ("פשוט כמו כרוב").

## קישורים חיצוניים

* רשימת מרקי שעועית
* רשימת מנות קטניות
* רשימת מרקים

## הערות שוליים

קטגוריה:מאכלים לאומיים
קטגוריה:מאכלי קטניות
קטגוריה:המטבח הסרבי
קטגוריה:המטבח האלבני
קטגוריה:המטבח הבלקני
קפארונס

**קפארונס** (בספרדית: **Caparrones**) הוא תבשיל (מרק/נזיד) ספרדי העשוי מקפארון (caparrón), שהוא סוג של שעועית אדומה ומנקניקית צ'וריסו מתובל.

## מאפיינים
גם השעועית וגם הנקניקייה, שניהם התמחויות מקומיות של אזור לה ריוחה הספרדי. צורתה של שעועית קפארון קצרה ועגולה יותר משעועית אדומה נפוצה. התבשיל נחשב לאחד המאכלים החשובים ביותר בבישול של אזור ריוחה.

ניתן להשוות את חשיבותו התרבותית באזור לפבדה האסטורית. תדמית הקפארונס קשוה לכוח גופני, כמו גם לנפיחות. יש כמה מסעדות ופונדקים בלה ריוחה שנושאים את השם "הפונדק של קפארונס" בספרדית: Mesón los Caparrones.

## גידול
זן שעועית זה גדל באופן נרחב במטעים סביב לה ריוחה, והמפורסמים ביותר הם מאנגואינו , שם מתקיים פסטיבל שנתי לכבוד פולי השעועית הללו.

מוטות שמכינים מענפי עצים כמו צפצפה או מענפי שיחים כמו סמבוק ומשמשים לתמיכת צמיחת הצמח נקראים palos de caparrón (מוטות קפארון). המוטות הללו נשמרים משנה לשנה קשורים בצרורות ונקראים גווילאס. ישנם גם סוגים של צמחי קפארון הנקראים sin palo (ללא עמוד) מכיוון שאינם גדלים מאוד לגובה ולכן אינם דורשים תמיכה מלאכותית.
שמאל|ממוזער|אלוביה דל אוביספו או שעועית קפארון.

## ראו גם
* פבדה

## קישורים חיצוניים
* מתכון (דרוש מינוי)

## הערות שוליים

קטגוריה:מאכלי קטניות
קטגוריה:המטבח הספרדי
קטגוריה:מרקים
קטגוריה:נזיד
שיתוף בקרבת מקום

**שיתוף מהיר** (באנגלית: **quick Share**, בעבר **nearby share**) הוא תכונה שפותחה על ידי גוגל ומאז 2024, נעשה שיתוף פעולה עם סמסונג. שיתוף מהיר מאפשר העברת נתונים בין מכשירים באמצעות Bluetooth ו-Wi-Fi. הוא זמין באנדרואיד, ו- ChromeOS, כמו גם Windows של מיקרוסופט (ניתן להתקנה בנפרד) כדי לאפשר למשתמשים לשתף קבצים וקישורים בין מכשירים. הוא שוחרר לראשונה ב-4 באוגוסט 2020.

אין לבלבל את Nearby Share עם תכונת "שיתוף בקרבת מקום" של מיקרוסופט בשם הדומה, שזמינה רק עבור מחשבים אישיים עם Windows 10 ואילך ומשתמשת בפרוטוקול הקנייני של מיקרוסופט.

## היסטוריה
לפני שיתוף בקרבת מקום, גוגל השיקה את Android Beam ב-2011 אך הוא לא עבד טוב ולא השתמשו בו.

Nearby Share שוחרר רשמית עבור מכשירים עם אנדרואיד מרשמלו (גרסה 6). התכונה עובדת בדומה ל־AirDrop של אפל, ומאפשרת למשתמשים לשתף קבצים עם מכשירים שקרובים למכשיר שלך.

ביוני 2021 עם השקת ChromeOS 91, התכונה שוחררה למחשב. במהלך CES 2022, גוגל הכריזה על Nearby Share עבור Windows. ב-31 במרץ 2023 שוחררה גרסת הבטא של אפליקציית Nearby Share למחשבי Windows המאפשרים העברת קבצים בין פלטפורמות.

בינואר 2024, גוגל וסמסונג הודיעו כי שם Nearby Share ישונה ל-Quick Share, זאת על ידי מיזוג תכונת ה-quick share של סמסונג שעשתה אותו הדבר.

## שימוש
כדי לקבל קבצים באנדרואיד ובכרום OS יש להיכנס למרכז הבקרה ולהפעיל "שיתוף בקרבת מקום". ניתן לבחור אם רוצים רק ממכשירים שלך (דרך חשבון גוגל), אנשי קשר או כולם. כדי לשלוח קבצים לוחצים על שיתוף, nearby share ואז על איש הקשר שרוצים. כדי להשתמש דרך windows יש להתקין דרך האתר של גוגל.

בעת שיתוף קובץ באמצעות Nearby Share, תוצג למשתמש רשימה של מכשירים זמינים לשיתוף איתם. בחירת מכשיר מהרשימה שולחת הנחיה לנמען המחייבת אותו לאשר את ההעברה. בעת שיתוף בין מכשירים המקושרים לאותו חשבון גוגל, אין צורך להעיר את המכשירים המקבלים או לאשר את שידור הקובץ.

שיתוף בקרבת מקום מאפשר שיתוף של קבצים וקישורים, כגון תמונות, סרטונים, טקסט, מידע ליצירת קשר, הוראות הגעה, סרטוני יוטיוב ונתונים אחרים. ניתן להגדיר אותו לשתף תוכן במצב לא מקוון בלבד, ולהגביל אותו לפעולת Bluetooth בלבד.

## זמינות
שיתוף בקרבת מקום זמין ב-Android 6 ומעלה, ChromeOS 91 ומעלה, ו-Windows 10 ומעלה. ב-Windows, Nearby Share חייב להיות מותקן באופן ידני, בניגוד להטמעתו ב-Android וב-ChromeOS, שם הוא חלק ממערכת ההפעלה ואין צורך להתקין אותו בנפרד. מכשירי Windows חייבים להיות בעלי Bluetooth ו-Wi-Fi כדי להפעיל את Nearby Share. windows במכשירי ARM אינם נתמכים.

## ראו גם
* AirDrop, פרוטוקול דומה עבור iOS

## קישורים חיצוניים
* הורדת nearby share למחשבי windows

## הערות שוליים

קטגוריה:אנדרואיד
ח'ייבר ח'ייבר יא יהוד

**ח'ייבר ח'ייבר יא יהוד, ג'יש מוחמד סופ יעוד** (בערבית: **خيبر خيبر يا يهود جيش محمد سوف يعود**; בתרגום חופשי לעברית: **זכרו את ח'ייבר יהודים, צבא מוחמד עוד ישוב**) הוא פזמון קיצוני אסלאמי אנטישמי בערבית הקורא לאלימות כנגד יהודים.

הפזמון מתייחס אל קרב ח'ייבר אשר התרחש במאה ה-7, בו כוחות מוסלמים בראשות מוחמד טבחו ביהודים שישבו בנווה המדבר של ח'ייבר, בערב הסעודית ימינו.

## רקע
הפרסום המשמעותי הראשוני של הפזמון התרחש בסוף שנות ה-80 במהלך האינתיפאדה הראשונה על ידי השייח אחמד יאסין, מייסד ארגון הטרור הפלסטיני חמאס.

הסיסמה אומצה מאז באופן נרחב יותר על ידי העולם המוסלמי וארגוני ההתנגדות לישראל. הוא מושמע בהפגנות פרו-פלסטיניות כולל בירושלים, שוודיה, אנגליה, אוסטריה, בלגיה, הולנד, ואוסטרליה. כמו כן, ברחוב הפלסטיני נפוצה גרסה נוספת של הפזמון בנוסח "**ח'ייבר ח'ייבר יא יהוד, אילא פילסטין סאנאוד**" (בערבית: **خيبر خيبر يا يهود إلى فلسطين نعود**; בתרגום חופשי לעברית: "**זכרו את ח'ייבר יהודים, אנו עוד נשוב אל פלסטין**").

## שימוש

### מחאות אנטי-ישראליות
באירופה, שירת הפזמון בידי מפגינים הובילה להגשת כתבי אישום פליליים כנגדם בגין הסתה לשנאה.

שיימה דלאלי פרשה מתפקידה כנשיאת התאחדות הסטודנטים הלאומית הבריטית  ב-2022 לאחר מחלוקת סביב האשמות על אנטישמיות, בין היתר פורסמה העובדה כי היא קראה בהפגנה "ח'ייבר ח'ייבר הו יהודים... צבאו של מוחמד יחזיר את עזה".

### טרור
הטרוריסט האינדונזי אמרוזי בן נור-חאסם , שהיה מעורב בפיגוע בבאלי שבאינדונזיה ב-2002 בו נרצחו מעל ל-200 איש, צעק את הסיסמה לפני שנידון למוות ב-2003 באולם בית המשפט בבאלי.

## ראו גם
* מהנהר עד לים
* קריאות להשמדת ישראל
* מוות לישראל
* פלסטין היא ארצנו והיהודים הם כלבינו
* בני הקופים והחזירים

## הערות שוליים

קטגוריה:ביטויים פוליטיים
קטגוריה:מילים וביטויים בערבית
קטגוריה:סיסמאות
קטגוריה:תעמולה פלסטינית
קטגוריה:תרבות פלסטינית
קטגוריה:אנטישמיות
קטגוריה:ביטויים הקשורים לסכסוך הישראלי-פלסטיני
פאסולדה

ממוזער|פאסולדה כנזיד שעועית
**פאסולדה** (ביוונית: **φασολάδα** או **φασουλάδα**) הוא מרק מהמטבח היווני, הים תיכוני והמטבח הקפריסאי של שעועית לבנה יבשה, שמן זית וירקות. המרק נקרא לפעמים "האוכל הלאומי של היוונים".

## מאפיינים
פאסולדה עשויה על ידי הרתחת שעועית עם עגבניות וירקות אחרים כגון גזר, בצל, פטרוזיליה, סלרי ועלי דפנה. לפעמים משתמשים ב"שעועית לימה" במקום שעועית לבנה. המתכונים משתנים במידה ניכרת, לרוב כוללים בשר כמו פסטירמה (בשר בקר מתובל מאוד, מיובש באוויר, שנמצא במטבחים של טורקיה, יוון, ארמניה, לבנון, מצריים ועוד) ושמן זית.

## מנות דומות
מקבילי הפאסולדה הם ה-fagiolata של המטבח האיטלקי, פאסולה של המטבח הרומני, הפבדה של המטבח הספרדי ופייז'ואדה של המטבח הפורטוגזי והמטבח הברזילאי. מנה דומה במטבח הטורקי נקראת kuru fasulye והגרסה הערבית נקראת פסוליה ונמצאת במצרים, אתיופיה, עיראק, ירדן, לוב, ערב הסעודית, סודאן, סוריה ותימן.

## קישורים חיצוניים

## הערות שוליים

קטגוריה:המטבח הקפריסאי
קטגוריה:מאכלים לאומיים
קטגוריה:מרקי ירקות
קטגוריה:מאכלי שעועית
קטגוריה:המטבח היווני
הדיוויזיה ה-30 (סוריה)

**הדיוויזיה ה-30** (בערבית: **30 الحرس الجمهوري**) הייתה דיוויזיה הכפופה למשמר הרפובליקה הסורי. היא שכנה בעיר השנייה בגודלה במדינה - חלב, והייתה אמונה על ביטחון העיר והגנתה.

## היסטוריה
בינואר 2017, כבשו כוחות הצבא הסורי מחדש את העיר חלב, לאחר שמרביתה נכבשה בידי ארגוני האופוזיציה ב-2013. פיקוד משמר הרפובליקה החליט לאחד את כל המיליציות החצי-צבאיות שפעלו בעיר והיו נאמנות למשטר מפלגת הבעת' הסורית, לדיוויזיה אחת שתהיה אחראית על הגנת חלב. כך הוקמה הדיוויזיה ה-30, שכללה בתוכה גם כוחות ותיקים של משמר הרפובליקה. מלכתחילה, הייתה הדיוויזיה מעין ארגון גג, שהמיליציות בתוכו היו עצמאיות ונהנו מחופש פעולה, אולם בהדרגה הוטמעו אנשי המיליציות בתוך הצבא הסורי, ועד 2022 כבר הפכה הדיוויזיה ה-30 לדיוויזיה סדירה מן המניין.

עם נפילת שלטון הבעת' ומשטר אסד בסוריה ב-2024, פורקה הדיוויזיה כמבנה ארגוני.

## סדר כוחות
ב-2022, סדר הכוחות של הדיוויזיה היה כדלהלן:
* בריגדת הסער ה-16
* הבריגדה הממוכנת ה-18
* בריגדת הקומנדו ה-102
* הבריגדה הממוכנת ה-106
* בריגדת הכוחות המיוחדים ה-123
* בריגדת הכוחות המיוחדים ה-124
* רגימנט הכוחות המיוחדים ה-93
* רגימנט הכוחות המיוחדים ה-147
* רגימנט ארטילריה

## מפקדים
* לואא' זיאד עלי סלאח (ינואר 2017 – נובמבר 2017)
* עימאד מאליק עליא (נובמבר 2017 – אוקטובר 2022)
* לואא' סלאח עבדוללה (אוקטובר 2022 – ?)

## הערות שוליים

קטגוריה:דיוויזיות סוריות
סלט שעועית

**סלט שעועית** (באנגלית: **Bean salad**) הוא סלט נפוץ המורכב ממיני שעועיות מבושלות - בדרך כלל שעועית ירוקה, שעועית יבשה מסוגים שונים, "שעועית כליות" ו/או "שעועית לימה" ועוד.

## מאפיינים
סלט השעועית מתובל בווינגרט חמוץ מתוק. מרכיבים שונים נוספים בסלט כוללים בצל, בצל ירוק, פלפל חריף ו/או ירקות מבושלים או חיים אחרים, כגון חמצה.

ניתן להכין סלט שעועית גם כמנה כבושה, מה שהופך אותו לבחירה פופולרית לשימורים ביתיים. יש להשתמש בסלטים המוכנים בשיטה זו תוך שנה לניצולם באיכות הטובה ביותר.
[טקסט=Balela, a Mediterranean bean salad|ממוזער|באללה, סלט שעועית של [המטבח המזרח-תיכוני]]
לתרבויות רבות ברחבי העולם יש גרסה משלהן לסלט שעועית. בללה הוא סלט מזרח תיכוני הכולל בדכ חמצה (חומוס) ושעועית שחורה עם עגבניות, עשבי תיבול, פטרוזיליה ומיץ לימון. סלט השעועית הדרום אמריקאי כולל שעועית פורטו עם עגבניות, פטרוזיליה, רוטב לסלט משמן ומחומץ, שמוגש עם סטייק בגריל. המנה ידועה בארצות הברית כ"**סלט שלוש השעועיות**". 

המונח הגנרי "סלט שעועית" עשוי לכלול גם עמילן כמו שעורה, פסטה, אורז או קינואה.

## היסטוריה
מאז המאה ה-19 לפחות, סלטים המבוססים  על שעועית מבושלת שימשו בדרך כלל לאכילה בחוץ,  בפארקים ובטיולים.

## הכנה ואחסון
המרכיבים העיקריים, השעועית, כבר בושלו והווינגרט עוזר לשמר את המנה באופן זמני ללא קירור. אם הוא מוחזק במקרר, סלט שעועית יכול להחזיק מעמד לאכילה בין שלושה לחמישה ימים ויש לזרוק אותו כאשר נותר בחוץ יותר משעתיים. היעדר בשר או מוצרי חלב ברוב המתכונים מאפשר למנה זו להישמר זמן רב יותר מפריטי מזון אחרים הדורשים קירור עקבי ואחסון אטום.

## ראו גם
* סלט פול מדמס

## קישורים חיצוניים

## הערות שוליים

שעועית
קטגוריה:מאכלי שעועית
איליאס קנצוריס

**איליאס קנצוריס** (ביוונית: **Ηλίας Καντζούρης**; נולד ב-11 באוגוסט 1973) הוא מאמן כדורסל יווני.

## קריירת אימון
קנצוריס החל את קריירת האימון שלו בשנת 2000, כעוזר מאמן באפולון פטרס היוונית. לאחר מכן שימש עוזר מאמן בניר איסט , אריס סלוניקי, ספורטינג אתונה , א.א.ק. אתונה ופאנליניוס.

בעונת  שימש עוזר מאמן בז'לגיריס קובנה הליטאית מה-LKL והיורוליג, ובעונת  היה עוזר באוניקס קאזאן מהליגה המאוחדת של VTB וזכה עימה ב ובסגנות היורוקאפ.

בשנים 2014–2018 כיהן כעוזר מאמן בברוזה במברג מהבונדסליגה הגרמנית, ולאחר שהמאמן הראשי אנדראה טרינקיירי (שקנצוריס היה עוזרו גם בנבחרת יוון בכדורסל) פוטר ב-19 בפברואר שימש מאמן זמני עד למינויו של לוקה באנקי ב-3 במרץ. ב-2019 זכה כעוזרו של באנקי בא.א.ק. אתונה ב.

ב-28 בינואר 2020 מונה קנצוריס לראשונה למאמן ראשי, כשהחליף בהיראקליס מליגת העל היוונית את יואניס קאסטריטיס  שעזב להפועל תל אביב.

ב-3 ביולי 2022, לאחר שתי עונות בקולוסוס רודוס, מונה למאמן א.א.ק. אתונה מהליגה היוונית וליגת האלופות בכדורסל. ב-11 במאי 2023 הוא נפרד מהמועדון, ב-22 במאי חתם בלימוז' מליגת העל הצרפתית וליגת האלופות בכדורסל.

ב-10 בינואר 2024 שוחרר מלימוז' וחתם בהפועל ירושלים מליגת העל בכדורסל וליגת האלופות. אף על פי שלא עמד בקריטריונים שקבע משרד הספורט, שכוללים אימון במשך ארבע עונות מלאות בליגה ראשונה במדינה ושלוש עונות מלאות בקבוצה ששיחקה ביורוקאפ או בליגת האלופות, קיבל קנצוריס החרגה עד לסוף עונת  מאיגוד הכדורסל הישראלי בשל "המצוקה הלא צפויה" שנגרמה לקבוצה לאחר עזיבת מאמנה הקודם אלכסנדר דז'יקיץ' בעקבות מלחמת חרבות ברזל. ב-20 במרץ פוטר מאימון הקבוצה לאחר שהודחה מליגת האלופות.

## קישורים חיצוניים

*פרופיל, באתר eurobasket.com
*
*

## הערות שוליים

קטגוריה:מאמני כדורסל יוונים
קטגוריה:מאמני ברוזה במברג
קטגוריה:מאמני הפועל ירושלים בכדורסל
קטגוריה:יוונים שנולדו ב-1973
גמר ליגת האלופות 2024

**גמר ליגת האלופות 2024** היה המשחק האחרון לעונת 2023/2024, העונה ה-69 של טורניר הכדורגל הבכיר באירופה שמאורגן על ידי אופ"א והעונה ה-32 מאז שונה שמה של התחרות מ"גביע אירופה לאלופות" לליגת האלופות. המשחק נערך באצטדיון ומבלי בלונדון, אנגליה ב-1 ביוני 2024. 

במשחק זכתה ריאל מדריד שגברה על בורוסיה דורטמונד בתוצאה 2–0.  

אצטדיון ומבלי שאירח את הגמר היה אמור במקור לארח את גמר 2023 עם זאת, בעקבות הדחייה וההעברה של גמר 2020 מאצטדיון אטאטורק לאצטדיון האור בליסבון, פורטוגל, בעקבות מגפת הקורונה שפרצה בשנה זו, לו"ז אירוח הגמרים נדחה בשנה.

המנצחת בגמר, ריאל מדריד,  התמודדה על תואר הסופר קאפ האירופי לשנת 2024 מול אטאלנטה שזכתה בליגה האירופית. כמו כן היא העפילה לגביע העולם למועדונים 2025.

## האצטדיון המארח
זו הייתה הפעם השלישית שגמר ליגת האלופות נערך באצטדיון ומבלי המחודש, לאחר שנערכו שם בעבר גם הגמרים של שנת 2011 ו-2013. ובסך הכל, היה זה הגמר השמיני שמתקיים באצטדיון, כאשר חמשת המשחקים האחרים התקיימו באצטדיון ומבלי הישן, בשנים 1963, 1968, 1971, 1978 ו-1992.

### בחירת האצטדיון
ב-22 בפברואר 2019 הושק הליך הגשת המועמדות עבור ערי אירופה לאירוח גמר ליגת האלופות 2022 ו-2023. כאשר לערים היה עד 22 במרץ 2019 להביע עניין, ועד 1 ביולי 2019 להגיש את הצעותיהן.

ב-24 בספטמבר 2019 הוכרז על-ידי הוועד המנהל של אופ"א במהלך ישיבה שנערכה בליובליאנה שבסלובניה שגזפרום ארנה בסנקט פטרבורג, רוסיה. נבחר לארח את משחק גמר ליגת האלופות 2021, כאשר אליאנץ ארנה במינכן, גרמניה. יארח את גמר ליגת האלופות 2022 ואצטדיון ומבלי בלונדון שבאנגליה יארח את גמר 2023.

ב-17 ביוני 2020 הודיעה אופ"א כי בשל מגפת הקורונה באירופה, כל מיקומי הגמרים יידחו בשנה, וכתוצאה מכך אליאנץ ארנה יארח את גמר ליגת האלופות 2023. עם זאת, בגלל התפרצות נוספת של מגפת הקורונה בטורקיה הגמר של שנת 2021 הועבר ברגע האחרון מאיסטנבול לפורטו, וב-16 ביולי 2021 הוחלט שאיסטנבול תארח את גמר 2023. ומינכן תארח במקום זאת את גמר 2025.

## הקבוצות

## הדרך לגמר

## מהלך המשחק

### הרכבי הקבוצות

## ראו גם
* עונת 2023/2024 בליגת האלופות
* גמר הליגה האירופית 2024
* גמר הקונפרנס ליג 2024

## קישורים חיצוניים
* 

## הערות שוליים

2024
קטגוריה:תחרויות כדורגל ב-2024
קטגוריה:לונדון: תחרויות כדורגל
קטגוריה:2024 בממלכה המאוחדת
הדיוויזיה המשוריינת ה-11 (סוריה)

**הדיוויזיה המשוריינת ה-11** (בערבית: **الفرقة المدرعة الحادية عشرة**) של הצבא הסורי הייתה דיוויזיית שריון סורית אשר השתתפה במלחמת האזרחים הסורית.

## היסטוריה
מראשיתה של מלחמת האזרחים בסוריה, השתתפה הדיוויזיה באופן פעיל בלחימה. הדיוויזיה לחמה בכוחות המורדים במחוז אידליב בין 2011–2012, ובין 2012–2015 השתתפה במצור על אבו אל-דוחור, שהסתיים בסופו של דבר הסתיים בתבוסה לצבא הסורי. ב-2016 השתתפה הדיוויזיה במתקפת נגד נואשת של הצבא הסורי בחמה. במהלך המתקפה נהרג מפקד הדיוויזיה עלי חאלוף, וכן מפקד הבריגדה ה-87 עלי שרף מכלוף. ב-2017 השתתפה הדיוויזיה במתקפת הנגד של הצבא במחוז חומס ובמחוז דיר א-זור.

עם סיום מלחמת האזרחים ונפילת סוריה הבעת'ית ב-2024, פורקה הדיוויזיה.

## הערות שוליים

11
קטגוריה:יחידות שריון סוריות
אנזו צ'אטו

**אנזו ז'יאני צ'אטו אמביאיי** (בצרפתית: **Enzo Gianni Tchato Mbiayi** נולד ב-23 בנובמבר 2002 במונפלייה שבצרפת) הוא כדורגלן קמרוני-צרפתי המשחק בעמדת המגן הימני בקבוצת מונפלייה מליגת העל הצרפתית ובנבחרת קמרון.

## קריירת מועדונים
צ'אטו גדל במחלקת הנוער של אנז'ה. בשנת 2019 החל לשחק בקבוצת המילואים של המועדון. ב-3 באפריל 2022 ערך את הופעת הבכורה שלו בקבוצה הראשונה של המועדון, בהפסד 2-1 לברסט במסגרת המחזור ה-30 בליגת העל הצרפתית לעונת 2021/2022.

## קריירה בינלאומית
ב-10 ביוני 2023 ערך צ'אטו את הופעת הבכורה שלו בנבחרת קמרון, בתיקו 2-2 נגד נבחרת מקסיקו במשחק ידידות.

נכלל בסגל נבחרת קמרון לטורניר גביע אפריקה לאומות 2023.

## חיים אישיים
צ'אטו הוא בנו של כדורגלן נבחרת קמרון בעבר ביל צ'אטו .

## קישורים חיצוניים

## הערות שוליים

קטגוריה:כדורגלנים קמרונים
קטגוריה:מגני כדורגל קמרונים
קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלני מונפלייה
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2023
קטגוריה:צרפתים שנולדו ב-2002
פאריס מומבניה

**פאריס פמי מומבניה** (בצרפתית: **Faris Pemi Moumbagna** נולד ב-1 ביולי 2000 ביאונדה שבקמרון) הוא כדורגלן קמרוני המשחק בעמדת החלוץ בקבוצת במרסיי מליגת העל הצרפתית, ובנבחרת קמרון.

## קריירת מועדונים
מומבניה גדל באקדמיית מונטוורדה שבפלורידה, ארצות הברית, וב-16 ביולי 2018 חתם בבית לחם סטיל מה-USL, במדיה ערך 40 הופעות ליגה והבקיע 14 שערים.

ב-20 במאי 2020 חתם מומבניה על חוזה לשלוש שנים בקריסטיאנסונד מליגת העל הנורווגית. בסך הכל ערך 49 הופעות ליגה במדי המועדון, בהן הבקיע תשעה שערים.

ב-26 באוגוסט 2021 הושאל מומבניה לסנריוסקה פודבול מליגת העל הדנית. הוא ערך עשר הופעות ליגה במדי המועדון.

ב-31 בינואר 2023 חתם מומבניה בבודה/גלימט מליגת העל הנורווגית. בעונתו הראשונה ערך 28 הופעות ליגה, בהן הבקיע 15 שערים, וזכה עם המועדון באליפות נורווגיה.

ב-20 בינואר 2024 חתם במרסיי ל-4 וחצי שנים.

## קריירה בינלאומית
ב-17 בנובמבר 2023 ערך מומבניה את הופעת הבכורה שלו בנבחרת קמרון, בניצחון 3-0 על נבחרת מאוריציוס במסגרת מוקדמות מונדיאל 2026.

נכלל בסגל נבחרת קמרון לטורניר גביע אפריקה לאומות 2023.

## תארים
;בודה/גלימט
* אליפות נורווגיה (1): 2023

## קישורים חיצוניים

## הערות שוליים

קטגוריה:כדורגלנים קמרונים
קטגוריה:חלוצי כדורגל קמרונים
קטגוריה:יאונדה: כדורגלנים
קטגוריה:כדורגלני סנריוסקה פודבול
קטגוריה:כדורגלני בודה/גלימט
קטגוריה:כדורגלני אולימפיק מרסיי
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2023
קטגוריה:ספורטאים זרים בנורווגיה
קטגוריה:ספורטאים קמרונים בצרפת
קטגוריה:קמרונים שנולדו ב-2000
יום אחד (מיני-סדרה)

**יום אחד** (באנגלית: **One Day**) היא מיני-סדרה בריטית המבוססת על רומן באותו שם משנת 2009 מאת דייוויד ניקולס. הסדרה הוקרנה לראשונה בנטפליקס ב-8 בפברואר 2024.

## צוות השחקנים

## הפקה
בנובמבר 2021 יצאה הודעה מטעם נטפליקס על פיתוח עיבוד טלוויזיוני לרומן "יום אחד" מאת דייוויד ניקולס, שיופק על ידי חברת ההפקות "Drama Republic". הכתיבה נעשתה על ידי התסריטאים ניקול טיילור, אנה ג'ורדן, וינאי פאטל וביג'אן שייבאני; וההפקה בפועל על ידי ניקולס וטיילור, רואנה בן וג'וד ליקניצקי. בימוי: מולי מאנרס.

ביוני 2022 פורסמו שמות השחקנים הראשיים: אמביקה מוד וליאו וודול כאמה ודקסטר, זוג הנאהבים העומד במרכז העלילה. ביולי ובאוקטובר 2022 פורסם שהשחקניות אלינור טומלינסון ואסי דייוויס ישחקו את הדמויות של סילבי ואליסון (בהתאמה).

בנובמבר 2022 אמרה מוד שעלילת המיני-סדרה תכלול יותר אירועים מתוך הרומן מאשר העיבוד הקולנועי שהופק ב-2011.
### צילומים
הצילומים החלו בלונדון ב-4 ביולי 2022. לאחר כשבועיים החלו לצלם באדינבורו. הצילומים הסתיימו ב-19 בינואר 2023 באיסלינגטון, לונדון.

בין אתרי הצילום אפשר למצוא את קמפוס אולד קולג' שבאוניברסיטת אדינבורו, מרכז העיר, רובע ווסט אנד והעיר העתיקה.

## פרסים ומועמדויות

## קישורים חיצוניים

## הערות שוליים

קטגוריה:סדרות טלוויזיה בריטיות שעלו לשידור בשנות ה-2020
קטגוריה:מיני-סדרות טלוויזיה
קטגוריה:סדרות דרמה בריטיות
קטגוריה:סדרות טלוויזיה המבוססות על ספרים
קטגוריה:נטפליקס: תוכניות וסדרות
ראש עיריית מחוז קולומביה

**ראש עיריית מחוז קולומביה** (באנגלית: **Mayor of the District of Columbia**) הוא בעל המשרה העומד בראש הרשות המבצעת של הגוף הממשלי של מחוז קולומביה, הבירה הפדרלית של ארצות-הברית. ראש העירייה נבחר בבחירות ישירות וכלליות כל ארבע שנים ויכול להיבחר מחדש ללא הגבלת כהונה. ראש העירייה אחראי על כל מערכת החינוך הציבורית, גופי השיטור והכיבוי העירוניים, וכן שאר הרשויות העירוניות בתחומי העיר. בנוסף, ראש העיר גם אחראי על אכיפת החוקים הפדרליים בכל תחומי מחוז קולומביה.

## סמכויות ראש העיר
חוק הממשל העצמי של מחוז קולומביה שנחקק בקונגרס ב-1973 מגדיר את הסמכויות אשר ראש העיר רשאי:
* למנות עד שבעה סגנים, שתחומי אחריותם אינם מוגדרים בחוק, אלא נקבעים לפי הצורך.
* אכיפת חוקי מחוז קולומביה.
* לנהל את המחלקות השונות והאגפים השונים של המחוז.
* הכנת תקציב המחוז והגשת התקציב בתום שנה חולפת.
* להטיל וטו על הצעות חוק שהתקבלו על ידי מועצת מחוז קולומביה.
* להוציא לפועל החלטות שלו באמצעות צווים ביצועיים ביחס למחלקות ולפקידים של המחוז.
* להישמע בפני מועצת המחוז או כל אחת מוועדותיה.
* להציע לנשיא או לקונגרס הצעות חקיקה או נקיטת פעולה פדרלית.

כאשר ראש העיר נפטר, התפטר או נבצר ממנו לכהן בתפקידו ימלא את מקומו יושב ראש מועצת מחוז קולומביה, עד אשר יהיה ניתן לקבוע מועד בחירות חדשות.

## הממשל העצמי של מחוז קולומביה
לפי סעיף ראשון של חוקת ארצות הברית וחוק הממשל העצמי של מחוז קולומביה. ראש העיר עומד בראש הרשות המבצעת ומועצת מחוז קולומביה היא הרשות המחוקקת. חוק הממשל העצמי מעביר סמכויות מסוימות של הקונגרס של ארצות הברית לממשל המקומי של המחוז, אשר מורכב מראש עיר ומועצה בת 13 חברים. עם זאת, הקונגרס שומר על הזכות לבדוק ולבטל חוקים שנוצרו על ידי המועצה ולהתערב בעניינים מקומיים.

### הרשות המחוקקת
מועצת מחוז קולומביה היא הרשות המחוקקת. כל אחד משמונת הרבעים של העיר בוחר חבר מועצה והתושבים בוחרים ארבעה חברים לייצג את המחוז בכללותו. גם ראש המועצה נבחר במניין.

### הרשות המבצעת
ראש העיר של מחוז קולומביה יחד עם המחלקות והסוכנויות העירוניות שבאחריותן מהוות את ממשלת מחוז קולומביה.

### הרשות השופטת
הערכאה השיפוטית של המחוז הוא בית המשפט העליון של מחוז קולומביה. בבית המשפט מתנהלים תיקים פליליים ואזרחיים. נושאים נוספים בהן דן בית המשפט העליון של המחוז כוללים בין היתר: דיני משפחה, תעבורה, מיסוי, מקרקעין, ואפוטרופסות. ערכאת הערעורים של בית המשפט העליון של המחוז הוא בית המשפט הפדרלי לערעורים של מחוז קולומביה. השופטים של מחוז קולומביה מתמנים על ידי נשיא ארצות הברית, ונדרשים לאישור על ידי הסנאט האמריקאי לכהונה של חמש עשרה שנים.

## קישורים חיצוניים

* 

## הערות שוליים

*
קטגוריה:וושינגטון די. סי.
קטגוריה:ארצות הברית: ממשל
דבי ארנולד

**דבי ארנולד** (באנגלית: **Debbie Arnold**; נולדה ב-14 ביוני 1955) היא שחקנית בריטית.

## ביוגרפיה
ארנולד נולדה בעיר הנמל סנדרלנד. ב-1978 החלה להופיע באופן קבוע בשעשועון הטלוויזיה "3-2-1", היא שימשה כחקיינית של מרילין מונרו בתוכנית "Now Who Do Yo" Do?".

בין הופעותיה בתיאטרון נמנית הגרסה הבימתית לסדרת הטלוויזיה מה יגידו השכנים? שם שיחקה את תפקיד רוז, היא הקימה חברת הפקות משלה, והפיקה מספר תוכניות לרדיו ולטלוויזיה, היא משמשת כשגרירה של ארגון הצדקה "National Bullying Helpline".

ב-2012 הוציאה את ספרה "The Power of Reinvention".

ב-1981 נישאה לשחקן ג'ון צ'אליס, ב-1985 התגרשו, ב-1989 נישאה בשנית לשחקן דייוויד ג'נסון, נולדו להם שתי בנות.

## קישורים חיצוניים

קטגוריה:שחקניות קולנוע וטלוויזיה בריטיות
קטגוריה:בריטיות שנולדו ב-1955
עלי מחמוד עבאס

**עלי מחמוד עבאס** (בערבית: **علي محمود عباس**; נולד ב-2 בנובמבר 1964) הוא מוסלמי סוני, פוליטיקאי סורי, לוטננט גנרל בצבא הסורי, כיהן כשר ההגנה ה-18 של סוריה.

## ביוגרפיה
עבאס נולד ב-2 בנובמבר 1964 בעיר  הנמצאת כ-35 ק"מ מדמשק, במחוז  ב-1983 הוא התגייס לצבא הסורי, והצטרף לאקדמיה הצבאית חומס, במגמת חיל השריון וסיים בדרגת סגן, באוקטובר 1985. הוא השתלם בפקיסטן, בקורס לקצונה בכירה ובין השנים 2000–2001 למד ב בלונדון, וקיבל תואר שני בתחום ההגנה הלאומית.

בשנת 2003 הוא השתתף בקורס אקדמי לניהול משברים ב, בסטוקהולם ובשנת 2004 השתתף בקורס לניהול הגנת המדינה בקולג' המלכותי ההולנדי.

עבאס הועלה לדרגת מייג'ור גנרל ב-1 בינואר 2018 ופיקד במשך כשנתיים על חטיבת ביטחון הפנים. וכן שימש (משנת 2021) כסגנו של הרמטכ"ל הסורי. ב-30 באפריל 2022 העניק לו הנשיא בשאר אל-אסד דרגת לוטננט גנרל.

במהלך שירותו הצבאי, קיבל עבאס את אותות ההצטיינות הבאים:
* .
* .
* מספר מדליות על קרבות ואימונים, בדרגות שונות.

### שר ההגנה
ב-28 באפריל 2022, הוצא צו נשיאותי מס' 115 לפיו הגנרל עלי מחמוד עבאס יהיה שר ההגנה במקום עלי עבדאללה איוב.

עבאס הוא שר ההגנה החמישי מאז פרוץ מלחמת האזרחים בסוריה ב-2011.

ב-5 באוקטובר 2023, תקף מזל"ט מתאבד את טקס סיום קורס הקצינים באקדמיה הצבאית בחומס. דֻווח על 89 הרוגים ומאות נפצעו. שר ההגנה עבאס נכח בטקס, אך עזב זמן קצר לפני ההתקפה.

ב-16 בנובמבר 2024 הגיע שר ההגנה האיראני, עזיז נאסירזאדה, לדמשק, עם משלחת נפגש עם גנרל עבאס והם דנו בהמשך שיתוף הפעולה הצבאי בין איראן לסוריה.

### חיים אישיים
עבאס נשוי ואב לארבעה ילדים.

### עיצומים בינלאומיים
ביוני 2023, הטילה הממלכה המאוחדת סנקציות אישיות על עבאס, בגין "שימוש שיטתי באלימות מינית ומגדרית נגד אזרחים".

ביולי 2024 דווח שהאיחוד האירופי הטיל עליו עיצומים (יחד עם הרמטכ"ל, עבד אל-כרים מחמוד אבראהים) בשל הפרות של זכויות האדם בסוריה, ובכלל זה "עינויים ואלימות מינית".

## הערות שוליים

קטגוריה:שרי ההגנה של סוריה
קטגוריה:אנשי צבא סורים
קטגוריה:סורים
קטגוריה:שרי ממשלת סוריה
קטגוריה:ילידי 1964
אביבעל מלך גבל

ממוזער|203x203 פיקסלים|שבר פסל שישק ועליו כתובת אבבעל
**אֲבִיבַעַל** (באלפבית פיניקי: **𐤀𐤁𐤁𐤏𐤋**) היה מלך גבל, אשר המידע על קיומו שאוב מכתובת החקוקה על פסל שושנק הראשון, מלך מצרים. מאחר שלא מתועד ששושנק הגיע לגבל, ייתכן שהפסל נשלח לאביבעל ממצרים, או הובא על ידיו ממצרים בעת ביקור שם. תקופת חייו של שושנק מתוארכת למחצית השנייה של המאה ה-10 לפנה"ס, ומכאן נגזרת גם תקופת חייו ומלכותו של אביבעל. מהכתובת עולה אפשרות שאביבעל היה בנו של יחימלך ועבד את בעלת גבל.

## ראו גם
* אביבעל

קטגוריה:מלכים פיניקים
קטגוריה:גבל